**Alatoi Ishmael Kalsakau** er vanuatisk politiker som har vært statsminister i Vanuatu siden 4. november 2022. Han er også leder for partiet *Union of Moderate Parties*.

Politisk karriere
-----------------

I 2005 ble Kalsakau juridisk rådgiver i MCA Vanuatu, den vanuatiske grenen av det USA-ledede økonomiske bistandsprogrammet Millennium Challenge Corporation. Kalsakau var senere riksadvokat i Vanuatu, men trakk seg fra denne stillingen for å stille som kandidat til parlamentsvalget i 2012. Da han tapte valget returnerte han til stillingen som riksadvokat, noe som førte til kritikk fra blant andre Transparency International. Etter valget kom han med påstander om at tre av statsrådene hadde vært involvert i valgfusk og kjøp av stemmer. I 2014 ble Kalsakau på nytt oppnevnt til riksadvokat.

Ved parlamentsvalget i januar 2016 ble Kalsakau innvalgt og han ble valgt til leder for opposisjonen i februar.

Kalsakau ble gjenvagt til parlamentet i 2020.Den 18. august 2022 oppløste den nyvalgte presidenten Nikenike Vurobaravu parlamentet midtveis i perioden etter anmodning fra statsminister Bob Loughman. Loughman ønsket dette for å unngå et mistillitsforslag i parlamentet. Oppløsningen møtte sterk motstand blant opposisjonen, og opposisjonslederen Ralph Regenvanu kunngjorde at de ville ta beslutningen til retten.

Ifølge konstitusjonen skal nyvalg holdes innen 60 dager. Valget ble avholdt 13. oktober 2022. De nyvalgte 52 parlamentsmedlemmene representerer 18 ulike partier (pluss en uavhengig). Regjeringsforhandlingene resulterte i at Ishmael Kalsakau ble valgt til ny statsminister etter Loughman. Han tiltrådte som statsminister 4. november 2022.

Familie
-------

To av hans brødre, Ephraim Kasakau og Joshua Kalasakau ble også innvalgt til parlamentet ved valget i 2016. Hans far, George Kalsakau, deltok i forhandlingene med Frankrike og Storbritannia om Vanuatus uavhengighet i 1980.

Referanser
----------

1. ↑  «Vanuatu swears in new PM». THE STANDARD. 4. november 2022.
2. ↑  «Vanuatu swears in new prime minister after snap election». bdnews24. 4. november 2022.
3. ↑  David Wroe (14. april 2018). «Vanuatu's potential PM sounds the alarm on Chinese intentions». The Sydney Morning Herald.
4. ↑  «MCA Vanuatu Steering Committee Meeting Minutes» (PDF). Millennium Challenge Account Vanuatu. 27. oktober 2005. Arkivert fra originalen (PDF) 4. juli 2022. Besøkt 2. februar 2023.
5. ↑  Tess Newton Cain (2. august 2013). «Vanuatu: Supreme Court decides two important cases with implications for government stability». Development Policy Centre, Australian National University.
6. ↑  «Vanuatu Attorney-General criticised for taking back his post». Radio New Zealand. 10. juni 2013.
7. ↑  «Vanuatu opposition lodge no confidence motion». ABC News. 10. juli 2013.
8. ↑  «Kalsakau appointed new Attorney General». Vanuatu Daily Post. 11. mai 2014.
9. ↑  Jonas Cullwick (18. februar 2018). «Alatoi Ishmael Kalsakau confirmed Opposition Leader».
10. ↑  Koroi Hawkins (19. august 2022). «Vanuatu president dissolves parliament». RNZ.
11. ↑  Melissa Maykin, Prianka Srinivasan (4. november 2022). «Alatoi Ishmael Kalsakau becomes Vanuatu's prime minister after country elects first female MP in 14 years». Australian Broadcasting Corporation.  Teksten «ABC» ignoreres (hjelp)
12. 1 2  Godwin Ligo (25. januar 2016). «Three Kalsakau brothers make Vanuatu political history – all elected».

Eksterne lenker
---------------

* (en) Ishmael Kalsakau – kategori av bilder, video eller lyd på Commons Rediger på Wikidata